Oklando salos

Oklando salos (, ) − Naujajai Zelandijai priklausančių vulkaninių salų grupė Ramiojo vandenyno pietvakariuose, 465 km į pietus nuo Naujosios Zelandijos Pietų salos.

Oklando salos negyvenamos, bet jose dažnai lankosi mokslinės ekspedicijos, nes čia yra ruonių gulyklos; peri pingvinai.
 Geografija 
Vyrauja vėsus, drėgnas ir vėjuotas klimatas. Salų dirvožemis prastas, žemumose auga krūmynai. Veisiasi laukiniai galvijai, ruoniai, jūrų liūtai, jūrų drambliai. Didelės paukščių, ypač petrelinių bei pingvinų populiacijos.Auckland Islands. www.britannica.com. Nuoroda tikrinta 2024-12-15. Yra endeminių paukščių, augalų rūšių.

Salyno plotas − virš 600 km². Didžiausias aukštis − 705 m. sudarytas iš 6 pagrindinių: Oklando (45 917 ha), Adamso (9 696 ha), Enderbio (696 ha), Nusivylimo (290 ha), Roso (80 ha), Juingo (58 ha) ir keleto mažesnių salų.

 Istorija 
Yra įrodymų, kad salyne, Enderbrio saloje, XIII a. gyveno polineziečiai.Subantarctic islands. teara.govt.nz. Nuoroda tikrinta 2024-12-15. Tai buvo piečiausia žinoma polineziečių gyvenvietė.Mystery Islands of Remote South Polynesia. waikowhai2.wordpress.com. Nuoroda tikrinta 2024-12-15. 

Oklando salas 1806 m. atrado britų jūrininkas Abrahamas Bristou. Veikė banginių medžioklės stotis, kuri 1852 m. uždaryta. XIX a. viduryje nesėkmingai bandyta apgyvendinti salas: maoriai ir jų moriorių kilmės vergai iš Čatamo salų salyne gyveno 20 metų. Kai kurie iš jų grįžo į Čatamo salyną, bet didžioji dalis persikraustė į Stiuarto salą, kurioje jų palikuonys gyvena iki šiol.Conon Fraser, The Enderby settlement; Britain's whaling venture on the subantarctic Auckland Islands 1849–1852, Otago University Press, 2014. Taip pat europiečių bandyta sukurti žemės ūkiu ir banginių medžiokle besiversiančią gyvenvietę, tačiau ši gyvavo neilgai − tik du su puse metų. XIX a. 10 dešimtmetyje į salyną atvežti naminiai jaučiai bei avys.

1998 m.  Naujosios Zelandijos subantarktinės salos, įskaitant Oklando salas, įtrauktos į UNESCO Pasaulio paveldo sąrašą.

 Šaltiniai 

 Nuorodos 

 Oklando salos  (anglų k.)

Kategorija:Naujosios Zelandijos salos
Kategorija:Salynai